ROMÂNIA

JUDEŢUL MUREŞ

CONSILIUL LOCAL MUNICIPAL TÎRGU MUREŞ

**PROIECT**

 **(nu produce efecte juridice\*)**

 **INIȚIATOR**

 **PRIMAR**

 **SOÓS ZOLTÁN**

 **H O T Ă R Â R E A nr.\_\_\_\_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_\_\_\_ 2023**

**privind modificarea și completarea Anexei 1**

**a Hotărârii Consiliului local municipal Târgu Mureș nr. 75/30 martie 2023 privind aprobarea Regulamentului de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată aflate pe domeniul public**

 ***Consiliul local municipal Târgu Mures, întrunit în şedinta ordinară de lucru,***

**Având în vedere :**

* Referatul de aprobare nr. 2812/25.09.2023 inițiat de Primar prin S.C. Administrator Imobile și Piețe S.R.L. și Serviciul Public Administrația Domeniului Public privind modificarea și completarea Anexei 1 a Hotărârii Consiliului local municipal Târgu Mureș nr. 75/30 martie 2023 privind aprobarea Regulamentului de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată aflate pe domeniul public
* Raportul de specialitate nr. \_\_\_\_\_\_\_\_\_\_\_\_\_ al Direcției juridice contencios administrativ și administrație publică locală,
* Raportul de specialitate nr. \_\_\_\_\_\_\_\_al Direcției Poliția Locală,
* Raportul Comisiilor de specialitate din cadrul Consiliului local Municipal Târgu Mureș,

 **În conformitate cu prevederile :**

* O.G. nr. 2/2001 privind regimul juridic a contravenților
* Art. 59-60 din Legea 24/2004 privind normele de tehnică legislativă pentru elaborarea actelor normative, republicată,
* Art. 7 alin (1) și (2) din Legea nr. 52/2003 privind transparența decizională în administrația publică, republicată,
* În temeiul art. 129 alin ( 1) și alin (2) , lit. d și alin (7), lit s din O.U.G. nr. 57/2019 privind Codul administrative, cu modificările și completările ulterioare

 **H o t ă r ă ş t e :**

 **Art. I.** Se aprobă modificarea și completarea Anexei 1 a Hotărârii Consiliului local municipal Târgu Mureș nr. 75/30 martie 2023 privind aprobarea Regulamentului de Organizare și Funcționare a Serviciului Public de Exploatare și Întreținere a Parcărilor cu Plată și Zonelor de Staționare cu Plată aflate pe domeniul public, după cum urmează:

**I.1.** Se aprobă ***modificarea tezei finale a art. 15, lit. a ,*** care va avea următorul cuprins:

*"Plata făcută pentru o anumită zonă de parcare este valabilă și pentru zonele cu tarif inferior , însă nu și pentru zonele cu tarif superior".*

**I.2. Se aprobă modificarea art. 75 (zone tarifare)** în sensul scoaterii și introducerii în zona locurilor de parcare cu plată a unor străzi și porțiuni de străzi, *conform Anexelor 1, 2 și 3 care fac parte integrantă din prezenta hotărâre.*

**I.3.** Se aprobă ***completarea art. 80***, acesta urmând a avea următorul cuprins :

 *"În zona roșie nu sunt valabile abonamentele simple. Au posibilitatea de a utiliza parcările din Zona 0 doar posesorii de abonamente pentru persoane cu dizabilități și cei cu abonamebte pentru autovehicule cu propulsie ,100% electrică."*

**I.4.** Se aprobă ***modificarea art. 92*** în sensul eliminării din rândul documentelor necesare pentru eliberarea oricărui tip de abonament a sintagmei *"permisului de conducere în original sau copie".*

**I.5.** Se aprobă modificarea ***tezei finale a art. 95 alin. 3***, urmând a avea următorul cuprins :

*"Abonamentul este gratuit și conferă drept de staționare timp de maxim 2 ore în zona 0 și pe timp nelimitat în afara zonei 0" .*

 **Art.II.** Restul prevederilor cuprinse în Hotărârea Consiliului local municipal Târgu Mureș nr. 75/30 martie 2023 rămân neschimbate**.**

**Art. III.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureș , prin Serviciul Public Administrația Domeniului Public și S.C. Administrator Imobile și Piețe S.R.L.

 **Art.IV.** În conformitate cu prevederile art. 252 alin (1) lit. c ale art. 255 din O.U.G. nr. 57/2019 privind Codul Administrativ și art. 3, alin (1) din Legea nr 554/2004 a Contenciosului Administrativ, prezenta hotărâre se înaintează Prefectului Județului Mureș pentru exercitarea controlului de legalitate.

 **Art. V.** Prezenta hotărâre se comunică la :

* Serviciului Public Administrația Domeniului Public
* S.C. Administrator Imobile și Piețe S.R.L.

**Viză de legalitate,**

**Secretar General al Municipiului Tîrgu Mureș**

**Bordi Kinga**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind Codul Administrativ, cu modificările şi completătile ulterioare**